কমলগঞ্জ উপজেলা বাংলাদেশের মৌলভীবাজার জেলার একটি প্রশাসনিক এলাকা। রাজধানী ঢাকা থেকে এর দূরত্ব প্রায় ২০০ কিলোমিটার। কমলগঞ্জ প্রাকৃতিক সৌন্দর্যের এক অপার লীলাভূমি। এখানে রয়েছে লাউয়াছড়া জাতীয় উদ্যান, হাম হাম জলপ্রপাত, মাধবপুর লেক, সিপাহী বীর শ্রেষ্ঠ হামিদুর রহমান এর স্মৃতিসৌধ, মণিপুরি গ্রাম, ক্যামেলিয়া চা বাগান, মো. কেরামত আলী জামে মসজিদ ও নয়নাভিরাম চা বাগান। প্রকৃতিপ্রেমীদের জন্য কমলগঞ্জ একটি চমৎকার জায়গা।   অবস্থান ও আয়তন  কমলগঞ্জ উপজেলার অক্ষাংশ ও দ্রাঘিমাংশ । এই উপজেলার উত্তরে রাজনগর উপজেলা, দক্ষিণে ভারতের ত্রিপুরা, পূর্বে কুলাউড়া উপজেলা ও ভারতের আসাম, পশ্চিমে শ্রীমঙ্গল উপজেলা ও মৌলভীবাজার সদর উপজেলা।   ইতিহাস  কমলগঞ্জ থানা ১৯২২ সালে গঠিত হয় এবং উপজেলার মর্যাদা পায় ১৯৮৩ সালে। কমলগঞ্জ পৌরসভা গঠিত হয় ২০০০ সালে।  ভানুবিল কৃষকপ্রজা আন্দোলন কমলগঞ্জের সবচেয়ে বিখ্যাত ঐতিহাসিক ঘটনা। বাংলা ১৩০৭ সনে সংঘটিত এই ঘটনায় মণিপুরী কৃষকরা ব্রিটিশ ও তাদের পোষ্য জমিদারদের বিরুদ্ধে বিদ্রোহ ঘোষণা করে।  ১৯৪৭ সালের পূর্ব অবধি ভানুগাছ সিলেট ও কমলপুরের মধ্যে সেতু বন্ধন হিসাবে কাজ করতো। আসাম থেকে ত্রিপুরা যাবার মূল রাস্তাটি ছিলো এই ভানুগাছ পরগনার বুক চিড়ে। যুগ যুগ ধরে এলাকা পূর্ব ভারতের খাদ্য ভাণ্ডার হিসেবে পরিচিতি ছিল, এলাকায় উৎপাদিত চায়ের কদর ছিলো মহারানী ভিক্টোরিয়ারও রন্ধন শালা পর্যন্ত।  ৪৭-এ দেশ ভাগের সময় তৎকালীন দক্ষিণ সিলেট মহকুমা পূর্ববঙ্গের অন্তর্ভুক্ত হলে স্বাভাবিক নিয়মেই সেই সময়ের ভানুগাছ পরগনা তথা কমলগঞ্জ থানা পূর্ববঙ্গের একটি সীমান্ত এলাকায় পরিণত হয়। আসাম থেকে ত্রিপুরা যাবার মূল রাস্তাটি হঠাৎ বন্ধ হয়ে যাওয়ায় সেই সময়ের শিল্প শহর ভানুগাছ অতি দ্রুত একটি অবহেলিত ও অনুন্নত এলাকা হয়ে উঠে। ৪৭ উত্তর সময়ে এই এলাকাটি নিষ্প্রভ হয়ে গেলে জন মানসে তীব্র একটা অসন্তোষ দানা বাধে আর এই সময়ে উক্ত এলাকার মানুষের অধিকার আদায় ও এলাকার উন্নয়ন কর্মকাণ্ডকে এগিয়ে নিতে এগিয়ে আসেন আলহাজ্ব মো. কেরামত আলী।   প্রশাসনিক এলাকা  কমলগঞ্জ উপজেলায় বর্তমানে ১টি পৌরসভা ও ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম কমলগঞ্জ থানার আওতাধীন।  পৌরসভা:  কমলগঞ্জ  ইউনিয়নসমূহ:  ১নং রহিমপুর  ২নং পতনঊষার  ৩নং মুন্সিবাজার  ৪নং শমশেরনগর  ৫নং কমলগঞ্জ  ৬নং আলীনগর  ৭নং আদমপুর  ৮নং মাধবপুর  ৯নং ইসলামপুর   জনসংখ্যার উপাত্ত  বাংলাদেশের ১৯৯১ সনের লোক আদমশুমারী অনুসারে কমলগঞ্জ উপজেলার জনসংখ্যা হলো ১৯১,৬৭২ জন। এর মধ্যে পুরুষ ৫১% এবং নারী ৪৯%। জনসংখ্যার ৬২.৯২% মুসলিম, ৩৬.০৯% হিন্দু, ০.০৪% বৌদ্ধ, ০.৮৮% খ্রিষ্টান এবং অন্যান্য ০.০৭%।   জনজাতি  কমলগঞ্জ উপজেলায় সিলেটি ছাড়াও নানান জাতি ও আদিবাসী জনগোষ্টী বাস করেন। যেমন বাঙালি, বিষ্ণুপ্রিয়া মণিপুরি, মণিপুরি বা মৈতৈ, মণিপুরি মুসলমান বা পাঙাল, ত্রিপুরা, চা শ্রমিক, শব্দকর, খাসিয়া, হালাম ইত্যাদি।   শিক্ষা  কমলগঞ্জ উপজেলায় শিক্ষার হার ৪৮.৬%।  উল্লেখযোগ্য শিক্ষাপ্রতিষ্ঠান   কমলগঞ্জ সরকারি গণ-মহাবিদ্যালয়  জামেয়া হুসাইনিয়া সোনারগাঁও বলরামপুর টাইটেল মাদরাসা  সুজা মেমোরিয়াল কলেজ  আব্দুল গফুর চৌধুরী মহিলা কলেজ  বিএএফ শাহীন কলেজ শমশেরনগর  পতনঊষার উচ্চ বিদ্যালয় ও কলেজ  কমলগঞ্জ বহুমুখী সরকারি মডেল উচ্চ বিদ্যালয়  কমলগঞ্জ বহুমুখী বালিকা উচ্চ বিদ্যালয়  আহমেদ ইকবাল মেমোরিয়াল হাই স্কুল, বনগাঁ  তেতইগাও রশিদ উদ্দিন উচ্চ বিদ্যালয়  দয়াময় সিংহ উচ্চ বিদ্যালয়, তিলকপুর  মাধবপুর উচ্চ বিদ্যালয়  ভান্ডারীগাওঁ উচ্চ বিদ্যালয়  পদ্মা মেমোরিয়াল পাবলিক উচ্চ বিদ্যালয়  এ. এ. টি. এম বহুমুখী উচ্চ বিদ্যালয়, শমশেরনগর  আব্দুল মছব্বির একাডেমী, শমশেরনগর  হাজী মুহাম্মদ ওস্তওয়ার বালিকা উচ্চ বিদ্যালয়  কামদপুর উচ্চ বিদ্যালয়  ডালুয়াছড়া জুনিয়র উচ্চ বিদ্যালয়  ইউনিয়ন আদর্শ উচ্চ বিদ্যালয়  কালী প্রাসাদ উচ্চ বিদ্যালয়, মুন্সীবাজার  বিচারপতি সুরেন্দ্র কুমার সিনহা স্কুল এন্ড কলেজ  মকবুল আলী উচ্চ বিদ্যালয়  জামেয়া আরাবিয়া মুন্সিবাজার দারুল হাদীস টাইটেল মাদরাসা  সফাত আলী সিনিয়র ফাজিল মাদ্রাসা  ইসলামপুর ইসলামীয়া দাখিল মাদ্রাসা  উসমান আলী দাখিল মাদ্রাসা  আহমদ নগর দাখিল মাদ্রাসা  চিতলীয়া জনকল্যাণ উচ্চ বিদ্যালয়  নাজির হাসান ইসলামিয়া দাখিল মাদ্রাসা, চিতলীয়া  বড়চেগ সুন্নীয়া দাখিল মাদ্রাসা, শমশেরনগর   অর্থনীতি  মূলত কৃৃৃৃষিনির্ভর। চা শিল্প এখানের অর্থনীতির এক বিশাল চালিকা শক্তি।   যোগাযোগ ব্যবস্থা  রাজধানী ঢাকা থেকে এর দূরত্ব প্রায় ২০০ কিলোমিটার। সড়ক ও রেল দুই ভাবেই কমলগঞ্জ-এ পৌঁছানো যায়।   উল্লেখযোগ্য ব্যক্তিত্ব   মো. কেরামত আলী, রাজনীতিবিদ  মোহাম্মদ মুহিবুর রহমান, রাজনীতিবিদ  মোহাম্মদ ইলিয়াস, ভাষাসৈনিক ও সাবেক সাংসদ  ইসহাক কাজল, সাংবাদিক  এস কে সিনহা, সাবেক প্রধান বিচারপতি  আব্দুস শহীদ, সাবেক চিফ হুইপ, সাবেক কৃষিমন্ত্রী  কর্নেল (অবসরপ্রাপ্ত) সালেহ আহমদ, বাংলাদেশ সেনাবাহিনী   মেজর (অবসরপ্রাপ্ত) বশির, বাংলাদেশ সেনাবাহিনী  খাজা উসমান, মুঘল প্রতিদ্বন্দ্বী এবং বারো ভূঁইয়া সর্দার  শায়খুল হাদীস মাওলানা আবদুল বারী ধর্মপুরী, আধ্যাত্মিক ধর্মীয় নেতা ও শীর্ষ আলেম  শায়খুল হাদীস মাওলানা আব্দুল মালিক রূপসপুরী, শীর্ষ আলেম  আরিফুল হক চৌধুরী, সাবেক মেয়র সিলেট সিটি কর্পোরেশন   সাংস্কৃতিক প্রতিষ্ঠান   মণিপুরি ললিতকলা একাডেমী: ১টি  মণিপুরি কালচারেল কমপ্লেক্স ১টি  মণিপুরি সাংস্কৃতিক কেন্দ্র: ১টি  পাবলিক লাইব্রেরী : ২টি  সিনেমা হল : ৩টি  ক্লাব: ৩৫টি   মেলা ও উৎসব   ঈদুল ফিতর  ঈদুল আযহা  শ্রী শ্রী ঠাকুরবাণী গুরুজী গোঁসাই'র জন্ম মহোৎসব (ঠাকুরবাণীর শ্রীধাম, মুন্সীবাজার)  মণিপুরী রাস উৎসব (রাস মান্ডব ও মনিপুরী কালচারাল কমপ্লেক্স, তেতইগাঁও)  মণিপুরীদের রাস পূর্ণিমা (মাধবপুর জোড়া মান্ডব, শিববাজার)  শারদীয় দূর্গোৎসব (আদমপুর বাজার, সর্বজনীন দূর্গা মন্দির)  শ্রীকৃষ্ণ জন্মাষ্টমী মহোৎসব (পাত্রখোলা চা বাগান)  বারুনির মেলা (ভানুগাছ বাজার, রানীবাজার, আদমপুর বাজার, পাত্রখোলা, ইত্যাদি)  পতনঊষার এর বৈশাখী মেলা  শমশেরনগর মোকামবাজার বার্ষিক ওরস  ছয়সিড়ি চরক পূজা  মুন্সিবাজার ১০০ হাত বাসন্তি পূজা  শমশেরনগর পিঠা মেলা   বিবিধ  কমলগঞ্জ পোস্টকোড: ৩২২০   আরও দেখুন   মৌলভীবাজার জেলা;  সিলেট বিভাগ;  বাংলাদেশের উপজেলাসমূহ।   তথ্যসূত্র    বহিঃসংযোগ       বিষয়শ্রেণী:মৌলভীবাজার জেলার উপজেলা